En skudepisode har fundet sted i Rungsted i det nordsjællandske lørdag aften. Flere er ramt, oplyser politiet.

Politiet har travlt med deres arbejde på stedet, men den vagthavende bekræfter sagen over for B.T.

»Vi ligger på langs med arbejdet lige nu. Men der har været en episode i Rungsted, som vi arbejder ved,« lyder det fra den vagthavende.

På Twitter skriver Nordsjællands Politi, at 'flere er ramt', og skudepisoden er fundet sted ved Rungsted Strandvej.

Vi er massivt til stede på Rungsted Strandvej pga skyderi. Flere er ramt. Vi melder ud her på Twitter, når vi har yderligere. #politidk — Nordsjællands Politi (@NSJPoliti) April 6, 2019

I et andet tweet fra politiet oplyses det, at de modtog anmeldelsen om skydriet klokken 18.03.

Vi modtog anmeldelsen klokken 18.03. Borgere i området bedes følge politiets anvisninger #politidk https://t.co/PrXV48pzj4 — Nordsjællands Politi (@NSJPoliti) April 6, 2019

Både politi og redningsfartøjer er massivt til stede.

Der opfordres desuden til, at lokale følger politiets anvisninger på stedet.

Der arbejdes lige nu på stedet.

Politi og ambulancer til stede efter skyderi på Rungsted Strandvej lørdag aften. Fold sammen Læs mere Læs mere

Hørte fem-seks skud

En person, der bor i området, oplyser til B.T., at han hørte fem-seks skud efterfulgt af et brag.

En person på stedet oplyser til B.T., at fire ambulancer har forladt stedet nu. Mindst en af dem med politieskorte.

Nordsjællands Politi vil ikke udelukke, at skyderiet kan være banderelateret.

Det er endnu for tidligt at sige noget om motiv. Vi efterforsker i flere retninger, det kan dog ikke udelukkes, at hændelsen kan være banderelateret #politidk https://t.co/IuQml4pqfX — Nordsjællands Politi (@NSJPoliti) April 6, 2019

Et af vidnerne til episoden var den 46-årige forfatter og debattør Jakob Olrik. Han fortæller eb.dk, at han kom kørende i en taxa, og at der var et meget stort politiopbud samt 3-4 ambulancer.

»Der render en 7-8 gangster-typer rundt og er meget ophidsede. Så gik jeg ind mellem to stisystemer og kunne se, at der var politi med skudsikre veste, automatvåben og hunde, der gennemsøgte området. Det virkede som om, de ledte efter nogen,« siger han til eb.dk og tilføjer, at skudepisoden foregik tæt ved Sophienberg Slot på Rungsted Strandvej.